આ મહિને શરૂઆતના સપ્તાહમાં તમારામાં વિજાતીય આકર્ષણ અને ભોગવિલાસની ભાવના ખૂબ રહેશે. આ વૃત્તિ તમને ક્યાંક મુશ્કેલીમાં મુકી શકે છે માટે પોતાની જાત પર સંયમ રાખવો. સામે પક્ષે વિવાહિતોને જીવનસાથી જોડે અવારનવાર ઝઘડા થઈ શકે છે. કોઈ ત્રીજી વ્યક્તિ તમારી વચ્ચે ભંગાણની નોબત પણ લાવી શકે છે. પહેલા સપ્તાહ બાદ આપને નવું કામ કરવાની પ્રેરણા મળે. જોકે કોઈપણ નિર્ણય લાગણીમાં આવીને અથવા બીજાની વાતો પર વિશ્વાસ મુકીને ન લેવાની ગણેશજી ભારપૂર્વક સલાહ આપી રહ્યા છે. વિચારોની અસ્થિરતાથી આપનું મન થોડુંક દ્વિધાયુક્ત રહે. નોકરી કે વ્‍યવસાયમાં હરીફો પડકારરૂપ બનશે. કામધંધા અર્થે અથવા અંગત કારણોસર નાની મુસાફરી કરવાનું થાય. મહિનાના ઉત્તરાર્ધમાં વગદાર અને ઉચ્ચ હોદ્દેદાર લોકો સાથે અણબનાવ થઈ શકે છે. તમારી પ્રગતીમાં તેઓ અવરોધો લાવવાનો પ્રયાસ કરશે. તમારી પ્રતિષ્ઠા સામે આંગળી ચિંધાય તેવા કાર્યોથી બચવું. આ સમયમાં સરકારી અને કાયદાકીય પ્રશ્નો તમને પરેશાન કરે તેવી સંભાવના છે. છેલ્લા સપ્તાહમાં તમારી આવકમાં વધારો થવાની આશા રાખી શકો છો. સાહિત્‍યસર્જન અને કલાત્‍મક ‍અભિગમ વિકસાવવા માટે ઘણો સારો સમય છે.